Tengku Amir Shah

Duli Yang Teramat Mulia Tengku Amir Shah Ibni Sultan Sharafuddin Idris Shah Alhaj (Jawi: تڠکو أمير شاه ابن سلطان شرف الدين إدريس شاه الحاج; diputerakan pada 12 Disember 1990) merupakan Raja Muda Selangor. 

Baginda ialah putera tunggal kepada Sultan Selangor, Sultan Sharafuddin Idris Shah dan Yang Mulia Puan Nur Lisa Idris Abdullah yang juga merupakan warganegara Amerika Syarikat.Kuala Lumpur | The only son and heir of Sultan Sharafuddin Idris Shah, Tengku Amir Shah Tengku Amir dilantik sebagai Raja Muda Selangor mulai 3 Mei 2002, dimasyhurkan sebagai Raja Muda Selangor pada 8 Oktober 2016.

 Latar Belakang 
Baginda merupakan putera tunggal (dan juga anakanda bongsu) kepada baginda Sultan Selangor. Baginda mempunyai dua orang kekanda sebapa iaitu Tengku Zerafina dan Tengku Zatashah. Baginda telah berjaya menamatkan pengajian di Wellington College, United Kingdom pada tahun 2009.

Baginda sangat dikenali sebagai seorang putera yang berjiwa rakyat dan sentiasa mengambil berat akan kebajikan rakyat jelata khususnya di Selangor.Baginda juga merupakan penaung kepada pertubuhan kebajikan, Selangor Cheshire Home dan Yayasan Raja Muda Selangor.

Kerabat diraja
Majlis permasyhuran akan dilaksanakan apabila umur Tengku Amir mencapai umur 21 tahun. Tengku Amir tinggal bersama bapanya dan masih belajar.

Ayahandanya menjadi Sultan Selangor ke-9 .Dahulu, perlantikan Sultan Sharafuddin Idris Shah sebagai Raja Muda ke-8 pada 3 September 1960 dan dimasyhurkan pada 14 Mac 1970. Ketika itu Sultan Idris berusia 15 tahun dan pemasyhuran baginda sebagai Raja Muda Selangor ketika baginda berusia 25 tahun.   Sultan Idris berkahwin dengan Raja Zarina binti Raja Tan Sri Zainal serta dikurniakan dua orang puteri, Tengku Zerafina dan Tengku Zatashah. Baginda bagaimanapun berpisah pada 1986. Pada 1988 baginda berkahwin pula dengan Puan Nur Lisa Idris Binti Abdullah, warganegara Amerika Syarikat dan dikurniakan seorang putera, Tengku Amir Shah ibni Tengku Idris Shah. Baginda berpisah dengan Puan Nur Lisa Idris pada 1997. Tengku Amir Shah kini bersemayam di Istana Mestika, Shah Alam.Tengku Idris Shah berpengalaman luas

 Sebagai Raja Muda 
Ketika berusia 11 tahun, Tengku Amir dilantik sebagai Raja Muda Selangor mulai 3 Mei 2002.

Dato' Menteri Besar Selangor ketika itu YAB Dato' Seri Dr. Mohamad Khir bin Toyo mengumumkan perkara itu selepas mengadakan mesyuarat ke-109 pada 20 April 2002.

Pelantikan Raja Muda mengikut Klausa 2 Artikel XIV Undang-Undang Tubuh Selangor.[1]

Kerja kebajikan
Pada 6 April 2012 , Masjid Jamek Ar-Rahimiah di Persiaran Tengku Ampuan Rahimah , Klang akibat banjir kilat mendapat perhatian Raja Muda Selangor, Tengku Amir Shah. Orang Kaya Maha Bijaya Klang (Orang Besar Daerah Klang), Datuk Setia Diraja Abdul Ghani Pateh Akhir dan ahli jawatankuasa masjid turut mengiringi baginda.Kerosakan masjid dapat perhatian Tengku Amir

 Perkahwinan 

Pada 2 Oktober 2025, Duli Yang Teramat Mulia Raja Muda Selangor Tengku Amir Shah ibni Sultan Sharafuddin Idris Shah Alhaj, telah selamat diijabkabulkan dengan pasangannya, Cik Afzaa Fadini binti Dato’ Abdul Aziz, dalam satu upacara yang berlangsung di Masjid Istana Diraja, Istana Alam Shah, Klang.

Istiadat pernikahan ini disempurnakan oleh Sahibus Samahah Mufti Negeri Selangor, YAD Dato’ Setia Dr. Haji Anhar Opir, dengan dua orang saksi iaitu YAM Tengku Panglima Raja Selangor Tengku Ahmad Shah Alhaj dan YAD Tengku Indera Pahlawan Diraja Tengku Dato’ Setia Putra Alhaj.

Akad nikah dimeterai tepat jam 10.08 pagi dengan sekali lafaz, disusuli dengan 11 das tembakan meriam sebagai simbolik peristiwa tersebut.

Istiadat ini disaksikan oleh DYMM Sultan Selangor Sultan Sharafuddin Idris Shah Alhaj dan DYMM Tengku Permaisuri Selangor Tengku Permaisuri Hajah Norashikin, serta dihadiri oleh paduka bonda kandung baginda, kerabat Diraja Selangor, keluarga pengantin perempuan dan sahabat handai terdekat.

Pada hari yang sama, DYMM Sultan Selangor telah berkenan menganugerahkan Darjah Kebesaran Kelas Pertama Seri Paduka Mahkota Selangor (SPMS) yang membawa gelaran Datin Paduka Seri kepada Cik Afzaa Fadini binti Dato’ Abdul Aziz setelah beliau sempurna diijabkabulkan dengan DYTM Raja Muda Selangor.

Sehubungan dengan itu, gelaran rasmi bagi konsort kepada Raja Muda Selangor ialah Yang Mulia Datin Paduka Seri Afzaa Fadini binti Dato’ Abdul Aziz.

Isu dan tengkarah

 Fitnah murtad 
Pada 30 Julai 2014, Presiden Pertubuhan Martabat Jalinan Muhibbah Malaysia (MJMM), Abdul Rani Kulup Abdullah menggesa PDRM dan SKMM mengambil tindakan tegas terhadap individu yang melemparkan fitnah di laman sosial baru-baru ini kononnya Raja Muda Selangor, Tengku Amir Shah, telah murtad.Laporan polis dibuat di  Ibu Pejabat Polis Daerah Kuala Kangsar .
Fitnah Raja Muda Selangor murtad, polis digesa bertindak

Anugerah dan pengiktirafan

 Darjah kebesaran 

 Darjah kebesaran Selangor 

 50x50px Darjah Kerabat Yang Amat Dihormati (DK I) (2016)
 50x50px Darjah Seri Paduka Mahkota Selangor (SPMS) – Dato' Seri (2005)Gigablog, Article about Tengku Amir Shah  mentioning the orders received.
 50x50px Darjah Dato' Setia Sultan Sharafuddin Idris Shah (SSIS) – Dato' Setia (2010)

 Darjah kebesaran Malaysia 

 :
 50x50px Ahli Yang Pertama (Seri Paduka) bagi Darjah Kebesaran Mahkota Kelantan Yang Amat Mulia (S.P.M.K.) – Dato' (5 Januari 2011)

 Luar Malaysia 

  :
 50x50px  Grand Officier de l'Ordre de Saint Charles (27 November 2023)

Rujukan

Kategori:Orang hidup
Kategori:Kelahiran 1990
Kategori:Pewaris takhta
Kategori:Orang Malaysia berketurunan Amerika
Kategori:Raja Muda Selangor
Kategori:Muslim Malaysia